— Абласным саветам старшакласнікаў распрацоўваецца і ажыццяўляецца нямала цікавых сацыяльна значных праектаў і творчых ідэй, — сказаў С.І.Парошын. — На жаль, не заўсёды іх падтрымліваюць на месцах. Чаму? Магчыма, няма разумення значнасці лідарскіх якасцей, поўнага разумення важнасці асобаснага і сацыяльнага развіцця вучняў. Гэтую тэму падхапіў і старшыня аблвыканкама. Ён адзначыў, што толькі ведаў не заўсёды дастаткова, часта патрабуюцца лідарскія задаткі, а калі гаварыць пра кіруючыя пасады, то без іх наогул не абысціся.